  Майя Бывальцева 2021-тӥ арлэн нырысетӥ палараз Удмуртиын кеч йӧл поттонэз 31, 7 процентлы будэтӥзы – куать толэзь ӵоже 341 тонна кыскизы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Тужгес трос кеч йӧл потто Каракулино, Пичи Пурга, Дэбес ёросъёсысь ньыль ужбергатӥсьёс. 2021-тӥ арын Кияса ёросын Голландиысь ваем пудоен бадӟым огъет ужаны кутскиз. Йӧло кеч будэтон бордын али 10 возёсъёс ужало. Соос оглом 3 сюрс 741 йыр пудо возё Таяз арын Удмуртиын кечьёсты искусственно бызьылытонъя нырысетӥ станциез усьтозы. Выль уж борды «Можгаплем» басьтӥськиз. Огазеяськонэ ӟеч выжыысь куать айы кечьёсты вайизы ни. Соослэн анайёссы 300 нунал ӵоже 1 сюрс 200 килограммлэсь трос йӧл сёто, солэн наплыкез 3, 9 процент, белокез 3,6 процент. Тодэ вайытом, 2021-тӥ ар кутсконысен Удмуртие Даниысь но Венгриысь ӟеч выжыысь 1 сюрс 160 ветылъёсты вайизы.  Тегъёс: Ижкар Удмуртия гуртвозёс йӧл пудо  